በመቀጠልም የሞያ እና የአካዳሚ ነፃነታቸውን ባስጠበቀ መልኩ እርሶ በሚመሩት መንግስት ያልተቋረጠ ድጋፍ እና ክትትል ማደረግ እና የጉዳዩ ባለቤት የሆኑትን የሀገራችን ህዝቦች በንቃት እንዲሳተፉ እና የበኩላቸውን የማይተካ አስተዋፅኦ እንዲያደርጉ ማስቻል፡፡ ይህንን ፕሮጀክት እንደታላቅ ሀገራዊ ፕሮጀክት መከወንና ከ10 አመት ባነሰ ጊዜ ውስጥ ቢያንስ ከ70 በመቶ በላይ የሚሆኑ የሀገሪቱ ዜጎችን የሚያስማማ፤ ከስሜት የፀድቶ እውነታውን ያስቀመጠና እና የሀገራችንን አንድነት ከአደጋ የሚያወጣ የአስተሳሰብ አንድነት የሚያስገኝ አስማሚ ሰነድ እንዲፈጠር ማስቻል ሀላፊነት ወስደን መንቀሳቀስ አለበን፡፡ በቀጣይነትም ተመሳሳይ ስህተቶች እንዳይፈጠር እና ምክንያታዊ የታሪክ አተያየት በዜጎች ላይ እንዲፈጠር መስራትና የሚወጡ ታሪክ ቀመስ ፅሁፎች እውነተኛ መሆናቸውን አገራችን ወደተመሳሳይ የታሪክ ጭቅጭቅ እንዳትገባ እየሰራ መዝለቅ ይችላል፡፡
